open-index/open-wikipedia-markdown huggingface dataset:
Naujosios Vilnios rajonas (Vilnius)

**Naujosios Vilnios rajonas** – LTSR administracinis-teritorinis vienetas, rytinis Vilniaus miesto rajonas, įkurtas apie Naująją Vilnią 1947–1950 m. ir 1957–1990 m. 1964 m. rajonui priklausė Naujoji Vilnia, Pavilnys, Guriai, Tupatiškės, Pučkoriai (Puškoriai), Dvarčionys, Rakantiškės, Rinkūnai, Aukštagiris, Kalnai.

## Istorija

Įkurtas 1947 m. lapkričio 13 d. iš Naujosios Vilnios miesto, Giraitės apylinkės, dalies Karklėnų apylinkės ir dalies Pataurijos apylinkės. 1950 m. birželio 20 d. panaikintas sudarius Naujosios Vilnios kaimiškąjį rajoną. Miesto rajonas atkurtas 1957 m. gruodžio 16 d. prijungus prie Vilniaus miesto Naująją Vilnią. Tuo metu apibrėžtos rajono ribos: Dilgynės g., Puškino muziejus „Markučiai“ ir Leoniškių vaikų namų Nr. 3 pagalbinis ūkis (priskirti Tarybų rajonui), Polocko g. (nuo 5-ojo km), miesto rytinė riba iki Dilgynės g.

Rajonas iki 1959 m. sutapo su Pavilnio apylinkės ribomis.

## Apylinkės
* Grigaičių apylinkė (1949?–1950)
* Pavilnio apylinkė (1949?–1950 ir 1957–1959)

## Šaltiniai
Dzeržinskio rajonas

**Dzeržinskio rajonas** – LTSR administracinis teritorinis vienetas Vilniaus miesto šiaurės vakaruose.

## Istorija

Įkurtas 1941 m. kovo 21 d. 1957 m. gruodžio 16 d. panaikintas, jo teritorija priskirta Lenino rajonui.

## Apylinkės
* Baltupių apylinkė (1949?–1954)
* Jeruzalės apylinkė (1949?–1957)
* Šeškinės apylinkė (1949?–1956)

## Šaltiniai
Edmundas Baltakis

**Edmundas Baltakis** (g. 1946 m. birželio 3 d. Kaune) – Lietuvos gydytojas, Joniškio rajono savivaldybės politinis bei visuomenės veikėjas.

## Biografija
1953–1964 m. mokėsi Kauno J. Jablonskio vidurinėje mokykloje, 1970 m. baigė Kauno medicinos institutą, gydytojas.

1967–1970 m. Kauno respublikinės klinikinės ligoninės jaunesnysis medicinos darbuotojas, 1970–1975 m. Joniškio rajono centrinės ligoninės gydytojas chirurgas, nuo 1975 m. – Joniškio r. savivaldybės ligoninės (VšĮ Joniškio ligoninė) vyriausiasis gydytojas. Jam vadovaujant paruoštos ir įgyvendintos 5 VšĮ Joniškio ligoninės stacionarinių paslaugų ir struktūros restruktūrizavimo programos.

Lietuvos Respublikos liberalų sąjūdžio narys. Nuo 2011 m. Joniškio rajono savivaldybės tarybos narys.

Lietuvos gydytojų vadovų sąjungos tarybos pirmininkas. Žmona Vanda Ona (g. 1953 m.), vaikai Rūta (g. 1971 m.), Valdas (g. 1981 m.), Edmundas (g. 1982 m.).

## Įvertinimas
* 2003 m. Lietuvos sveikatos apsaugos darbuotojo garbės ženklas,
* 2006 m. garbės ženklas „Už nuopelnus Šiaulių kraštui“,
* 2007 m. Ordino „Už nuopelnus Lietuvai“ Riterio kryžius.
* Nusipelnęs Lietuvos sveikatos apsaugos darbuotojas.

## Šaltiniai
Veršvų apylinkė

**Veršvų apylinkė** – Lietuvos TSR administracinis-teritorinis vienetas Kauno miesto vakaruose.

## Istorija

Apylinkė įkurta užėjus sovietams XX a. 5-ajame dešimtmetyje Kauno mieste. 1949 m. priklausė Lenino rajonui. Panaikinta 1954 m. gruodžio 20 d.

## Šaltiniai
Šeškinės apylinkė

**Šeškinės apylinkė** – Lietuvos TSR administracinis-teritorinis vienetas į šiaurę nuo Vilniaus miesto centro.

## Istorija

Po II pasaulinio karo įkurtos dvi Šeškinės apylinkės – pietinė priklausė Vilniaus miestui, šiaurinė – apskričiai. 1949 m. jos priklausė Dzeržinskio rajonui mieste ir Riešės valsčiui apskrityje. 1950 m. apskrities apylinkė priskirta naujam Vilniaus rajonui. 1954 m. gegužės 25 d. rajono apylinkė prijungta prie Viršuliškių apylinkės. Miesto apylinkė panaikinta 1956 m. rugpjūčio 11 d.

## Šaltiniai
Valakampių apylinkė

**Valakampių apylinkė** (arba ***Valakumpių apylinkė***) – Lietuvos TSR administracinis-teritorinis vienetas Vilniaus miesto šiaurės rytuose.

## Istorija

Apylinkė įkurta užėjus sovietams XX a. 5-ajame dešimtmetyje Vilniaus mieste. 1949 m. priklausė Lenino rajonui. Panaikinta 1956 m. rugpjūčio 11 d.

## Šaltiniai
Smėlynė (Vilnius)

**Smėlynė** – Vilniaus miesto dalis, esanti į šiaurės rytus nuo miesto centro, prie kelio , netoli rytinio Neries kranto. Per Smėlynę teka Kairos upelis. Šiaurėje ribojasi su Veržuva, pietryčiuose pereina į Gvazdikus. Rajoną supa pušynai (Aukštagirio miškas). Kolektyviniai sodai (Smėlynės bendrija).

Smėlynę aptarnauja 39 ir 17 maršrutų autobusai (Smėlynės stotelė).

## Istorija

Apie 1866 m. Smėlynės karčemoje gyveno 18 žmonių (8 katalikai, 10 žydų). 1905 m. Mickūnų valsčiaus trijuose Smėlynės užusieniuose buvo 51 gyventojas, 1931 m. Smėlynės užusienyje – 32.

## Šaltiniai
Naujadvaris (Suvalkų apskritis)

**Naujadvaris**, **Novi Dvuras** () – kaimas Lenkijos šiaurės rytuose, Bakalariavos valsčiuje, Suvalkų apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Kęstutis Rusteika

**Kęstutis Rusteika** (g. 1953 m. balandžio 11 d. Klaipėdoje) – Lietuvos gydytojas, Joniškio rajono savivaldybės politinis bei visuomenės veikėjas.

## Biografija
1981 m. baigė Kauno medicinos institutą, gydytojas.

1997–2018 m. Joniškio pirminės sveikatos priežiūros centro direktorius. Nuo 2018 m. Joniškio ligoninės Vidaus ligų skyriaus gydytojas.

1997–2015 m. Joniškio rajono savivaldybės tarybos narys.

Lietuvos centro sąjungos, 2006 m. Lietuvos Respublikos liberalų sąjūdžio narys. 

## Šaltiniai
Kirtimų apylinkė (Vilnius)

**Kirtimų apylinkė** – Lietuvos TSR administracinis-teritorinis vienetas Vilniaus miesto pietuose.

## Istorija

Apylinkė įkurta užėjus sovietams XX a. 5-ajame dešimtmetyje Vilniaus mieste. 1949 m. priklausė Tarybiniam rajonui, nuo 1956 m. sutapo su Tarybų rajono ribomis. Panaikinta 1959 m. lapkričio 25 d.

|-
| 1959-02-01  || || ||  || 2 miesteliai, 13 kaimų, 1 vienkiemis
|}

## Šaltiniai
Panerių apylinkė (Vilnius)

**Panerių apylinkė** – Lietuvos TSR administracinis-teritorinis vienetas į pietvakarius nuo Vilniaus miesto centro.

## Istorija

Apylinkė įkurta užėjus sovietams XX a. 5-ajame dešimtmetyje Vilniaus mieste. 1949 m. priklausė Stalino rajonui, 1949–1959 m. sutapo su Stalino rajono ribomis. Panaikinta 1959 m. lapkričio 25 d.

|-
| 1959-02-01  || || ||  || 1 miestelis, 2 kaimai, 2 vienkiemiai
|}

## Šaltiniai
Pavilnio apylinkė

**Pavilnio apylinkė** – Lietuvos TSR administracinis-teritorinis vienetas Vilniaus miesto rytuose.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. priklausė Naujosios Vilnios rajonui Vilniaus mieste, apie 1950 m. panaikinta. Atkurta 1957 m. gruodžio 16 d. ir sutapo su Naujosios Vilnios rajono ribomis. Galutinai panaikinta 1959 m. lapkričio 25 d.

|-
| 1959-02-01  || || ||  || 6 kaimai, 1 vienkiemis
|}

## Šaltiniai
Plocičnas

**Plocičnas** () – kaimas Lenkijos šiaurės rytuose, Bakalariavos valsčiuje, Suvalkų apskrityje, Palenkės vaivadijoje. Kaimas yra apie 11 km į pietryčius nuo Bakalariavos, apie 11 km į vakarus nuo Suvalkų ir 107 km į šiaurę nuo vaivadijos centro Balstogės. Šalia kaimo eina vaivadijos kelias Nr.  Suvalkai-Bakalariava. Netoli kaimo teka Ščeberkos upės. Kaime yra 5 kryžiai skirti įvairiems žmonėms ar svarbioms datoms atminti.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII–XIV a. iki 1795 m. šios apylinkės priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimo teritorija buvo priskirta Lietuvos Respublikai. Kaimą 1933 m. šalia kariuomenės buveinės įkurė žmonės iš netolimos Gavrichų Rūdos kaimo. Tarp kariuomenės ir vietinių gyventojų būta nemažai nesutarimų dėl žemės naudojimo. Dalis vietinių gyventojų vertėsi miškininkyste prie miško esančio netoli Žilinių kaimo. 1939 m. kaime gyveno 44 žmonės. Kaime pagrindiniai namai yra mūrinės ar medinės 1970–1980 m. statybos. 1975–1998 m. priklausė Suvalkų vaivadijai.

## Paminklai

* Vakarinėje kaimo dalyje yra Pirmojo pasaulinio karo kapinės, kuriose palaidoti apie 100 šiose apylinkėse žuvusių vokiečių ir rusų kareivių;
* Siaurasis miško geležinkelis 1923–1926 m. statybos. Yra išlikę bėgiai su tilteliais, remonto dirbtuvės ir t. t.

## Šaltiniai

## Nuorodos
* Kaimo kapinių žemėlapis.
Jeruzalės apylinkė

**Jeruzalės apylinkė** (arba ***Jeruzalimkos apylinkė***) – Lietuvos TSR administracinis-teritorinis vienetas Vilniaus miesto šiaurėje.

## Istorija

Apylinkė įkurta užėjus sovietams XX a. 5-ajame dešimtmetyje Vilniaus mieste. 1949 m. priklausė Dzeržinskio rajonui. Nuo 1957 m. sutapo su Lenino rajono ribomis. Panaikinta 1959 m. lapkričio 25 d.

|-
| 1959-02-01  || || ||  || 1 miestelis, 3 kaimai, 4 vienkiemiai
|}

## Šaltiniai
Vilniaus Šeškinės pradinė mokykla

**Vilniaus Šeškinės pradinė mokykla** – dieninė, savarankiško mokymosi bendrojo lavinimo mokykla Vilniuje. Vykdo pradinio ugdymo programas lietuvių kalba. Steigėjas Vilniaus miesto savivaldybės taryba.

## Istorija
1982 m. pastatytas mokyklos pastatas. 1992 m. lopšelio-darželio patalpose įkurta pradinė mokykla Vilniaus Radvilų vidurinės mokyklos pagrindu.

## Direktoriai
* 1992 m. Bronislava Miknevičienė
* 1993 m. Birutė Aleknaitė
* 1995 m. Lionė Gaidelienė
* 1998 m. Diana Slepakovienė

## Šaltiniai

## Nuorodos
* Mokyklos svetainė
Daniel Passarella

**Danielis Albertas Pasarela** (*Daniel Alberto Passarella*; g. 1953 m. kovo 25 d.) – buvęs Argentinos futbolininkas, vidurio gynėjas, futbolo treneris, „River Plate“ klubo prezidentas. Su Argentinos rinktine du kartus laimėjo pasaulio čempionatą.

## Karjera

Profesionalo karjerą pradėjo regioniniame klube „Sarmiento de Junín“. 1974 m. perėjo į šalies grandą „River Plate“, kur netrukus tapo vienu svarbiausių žaidėjų, imtas kviesti į nacionalinę rinktinę. Argentinos rinktinėje jis tapo svarbiausiu gynybos ramsčiu. 1978 m. kaip komandos kapitonas dalyvavo pasaulio čempionate ir padėjo pirmą kartą argentiniečiams tapti pasaulio čempionais. 1982 m. žaidėjas pradėjo rungtyniauti Italijoje, dalyvavo 1982 m. pasaulio čempionate. Pasarela buvo įtrauktas į 1986 m. pasaulio čempionato komandos sudėtį, tačiau dėl ligos rungtyniauti negalėjo. Nepaisant to argentiniečiai laimėjo pasaulio čempionatą, o Pasarela tapo vieninteliu Argentinos žaidėju, laimėjusiu 2 aukso medalius. Karjerą užbaigė „River Plate“ klube.

Tik baigęs futbolininko karjerą, Pasarela tapo „River Plate“ treneriu ir dirbo juo iki 1994 m., kuomet buvo pakviestas treniruoti Argentinos rinktinę. Su ja 1995 m. ne itin sėkmingai pasirodė Copa América čempionate (iškrito ketvirtfinalyje), 1996 m. su olimpine rinktine laimėjo sidabrą Atlantos olimpinėse žaidynėse, o 1998 m. pasaulio čempionate Pasarelos vadovaujama rinktinė pasiekė ketvirtfinalį. Po šio čempionato buvo atleistas ir priimtas dirbti į Urugvajaus rinktinę, tačiau iš jos gan greitai pasitraukė, nesugebėjęs sukviesti norimų žaidėjų į komandą. Vėliau treniravo dar kelis klubus, vėl grįžo į „River Plate“. 2007 m. baigė trenerio karjerą, o 2009 m. tapo klubo prezidentu.

## Laimėjimai
;Žaidėjo karjera
* Primera División Argentina: 1975 Metropolitano and Nacional, 1977 Metropolitano, 1979 Metropolitano and Nacional, 1981 Nacional
* 1978 m. pasaulio futbolo čempionatas
* 1986 m. pasaulio futbolo čempionatas
;Trenerio karjera
* Primera División Argentina: 1989–90, Apertura 1991, Apertura 1993
* Primera División de México: 2003 Clausura

## Dalyvavimas čempionatuose

|}

## Išnašos

## Nuorodos
*
Artūras Rimkevičius

**Artūras [[Rimkevičius]]**:

* Artūras Rimkevičius (1975) – politikas
* Artūras Rimkevičius (1983) – futbolininkas
Zdrembiai

**Zdrembiai** () – kaimas Lenkijos šiaurės rytuose, Bakalariavos valsčiuje, Suvalkų apskrityje, Palenkės vaivadijoje. Kaimas yra apie 7 km į šiaurės rytus nuo Bakalariavos, apie 14 km į vakarus nuo Suvalkų ir 115 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Kauno Tirkiliškių mokykla-darželis

**Kauno Tirkiliškių mokykla-darželis** – dieninė, savarankiško mokymosi bendrojo lavinimo mokykla Kaune, M. Yčo g. 2, vykdanti pradinio ugdymo programas lietuvių kalba. Įstaigos kodas 191094715. Steigėjas Kauno miesto savivaldybės taryba.

## Istorija

Kauno Tirkiliškių pradinė mokykla įsteigta 1977 m. birželio 16 d. Kauno rajono darbo žmonių deputatų tarybos vykdomojo komiteto sprendimu Nr. 205 ir Kauno rajono Darbo žmonių deputatų tarybos vykdomojo komiteto potvarkiu Nr. 542. Nuo 1997 m. sausio 1 d. Tirkiliškių pradinė mokykla priklauso Kauno miesto švietimo ir ugdymo skyriui.

Vėliau pradinė mokykla tapo mokykla-darželiu.

## Direktoriai
* nuo 2003 m. Gailutė Jonienė

## Nuorodos

*
Oliver Wendell Holmes

**Oliver Wendell Holmes Jr.** (1841 m. kovo 8 d. Bostone – 1935 m. kovo 6 d. Vašingtonas, JAV) – amerikiečių teisininkas, teisėtyrininkas teoretikas, JAV Aukščiausiojo teismo teisėjas (1902–1932).

## Biografija

Tėvas – rašytojas ir gydytojas Oliver Wendell Holmes. Motina – abolicionistė Amelia Lee Jackson.

Nuo 1861 m. iki 1864 m. tarnavo kaip karininkas JAV secesijos kare. Iš tų laikų išlikęs anekdotas, kuomet Holmsas Fort Stevens mūšio metu 1864 m. liepą prezidentui Abraham Lincoln sušukęs „*Get down, you fool*“

Po karo buvo advokatas Bostone.

Sociologinės teisės mokyklos, iš kurios vėliau išsirutuliojo amerikietiškasis teisės realizmas, D. Britanijoje kūrėjas. Pagarsėjo savo argumentavimo stiliumi – trumpumu, lakoniškumu, įtikinamumu. Dažniausiai cituojamas JAV Aukščiausiojo Teismo teisėjas. Kaip teoretikas laikėsi teisės realizmui artimos nuomonės, jog teisės mokslo paskirtis apsiriboja vien tik sėkmingu teismų sprendimų numatymu („išpranašavimu“): *„The prophecies of what the courts will do in fact, and nothing more pretentious, are what I mean by the law.“*

Nuo 1870 m. *[[American Law Review]]* leidėjas.

Vedė Fanny Dixwell, vaikystės draugę. Santuoka truko iki žmonos mirties 1929 m. Vaikų neturėjo. Pora buvo įsivaikinusi Dorothy Upham.

## Šaltiniai


## Nuorodos

* CV
Tūkstantmečio žmonės

**Tūkstantmečio žmonės** – pažymint Lietuvos valstybės vardo paminėjimo tūkstantmetį, reprezentacinis žymiausių Lietuvos žmonių biografijų žinynas „Kas yra kas Lietuvoje 2009. Auksinis Tūkstantmečio leidimas“; per dviejų tūkstantmečių slenkstį žengiančios Lietuvos visuomenės „fotografija“. Leidinys puoštas aukso raidėmis, beveik 1 500 puslapių apimties. Žinyne asmenys, tūkstantmečių sandūroje savo darbais, nuopelnais, laimėjimais pradėję „rašyti“ antrojo tūkstantmečio istoriją. Rengiant reikšmingai valstybės datai skirtą leidinį, buvo pasitelkta daugiau kaip 400 atskirų sričių lyderius ir autoritetus rekomendavusių institucijų, visuomeninių organizacijų, konsultuojamasi su ekspertais, naudojamasi alternatyviais naujienų ir informacijos šaltiniais.

Leidinys, be kita ko, publikuoja valstybės Tūkstantmečio ženklą ir simboliką.

## Leidimas
Išleido UAB „Neolitas“ (direktorius Jonas Vitkauskas) „Kas yra kas Lietuvoje“ redakcija.

Leidinio vyriausioji redaktorė Vaidonė Tamošiūnaitė.

Elektroninė knygos versija – www.1000metu.lt – bus skelbiama mažiausiai 5 metus.

## Turinys
Knygą pradeda Lietuvos Respublikos Prezidentų Valdo Adamkaus, Algirdo Brazausko, išrinktosios Prezidentės Dalios Grybauskaitės, Aukščiausiosios Tarybos – Atkuriamojo Seimo pirmininko prof. Vytauto Landsbergio, poeto Justino Marcinkevičiaus, profesoriaus Edvardo Gudavičiaus ir kitų tautos lyderių, dvasios autoritetų sveikinimai dabarties Lietuvai ir ateities kartoms.

Leidinyje taip pat pristatomos svarbiausios šalies institucijos ir organizacijos, didžiausios visų šakų verslo įmonės.
UAB Neolitas

: *Šis straipsnis apie įmonę. Apie akmens amžiaus epochą skaitykite [[Neolitas|čia]]*
UAB **Neolitas** – leidybos bendrovė Lietuvoje, veikusi iki 2011 m. Leido specializuotus žinynus, kitus leidinius.

Remėsi pranešimais iš įvairių įmonių ir organizacijų, operatyvia žiniasklaidos informacija. Iš „Kas yra kas“ ir panašių leidinių pardavimo bendrovė gavo 10-15 % pajamų, didžiąją dalį sudarė reklamos pajamos. Žinynas „Kas yra kas Lietuvoje“, pasirodęs kas antri metai, per 2 metus duodavo maždaug 40 % visų įmonės pajamų (vidutiniškai siekiančių apie 2,5 mln. Lt kasmet). „Neolitas“ išleido knygos formato leidinį „Langas į sėkmę“, kurioje skelbtos šalies įmonių verslo sėkmės istorijos, žurnalą „Fortūna“. 45 darbuotojai (2005 m.).

Centrinis biuras: Gaižiūnų g. 52A, LT-50111, Kaunas-9, P.d. Nr. 2060.

2011 m. UAB „Neolitas“, leidžianti biografinius žinynus „Kas yra Kas Lietuvoje“, bankrutavo. Įmonė paliko dideles skolas.

## Administracija
* Direktorius Jonas Vitkauskas (g. 1971 m.)
* Platinimo skyrius: UAB „Informacinių leidinių platinimo centras (direktorė Vaidonė Tamošiūnaitė)“.
* Pardavimo skyrius
* Gamybos skyrius.

## Leidiniai
* „Kas yra kas“ – (specializuoti) biografijų žinynai (vadovė Vaidonė Tamošiūnaitė):
** „Kas yra kas Lietuvoje“, vyr. redaktorė Vaidonė Tamošiūnaitė
** Projektas „Kas yra kas“ Lietuvos pasiekimų registras internete“ – interneto svetainėje *www.whoiswho.lt*, kurioje buvo galima rasti žymių žmonių biografijų, įmonių pristatymų – iš viso beveik 30 000 įrašų
** „Kas yra kas Lietuvoje 2009. Auksinis Tūkstantmečio leidimas“ („Tūkstantmečio žmonės“)
** „Kas yra kas Lietuvoje. Švietimas ir studijos“
** „Kas yra kas Lietuvoje. Medicina“
** „Kas yra kas. Lietuvos moterys“
** „Kas yra kas Lietuvoje. Verslas ir vadyba“
** „Kas yra kas" serija „Lietuvos miestai“
** „Kas yra kas Lietuvoje. Žemės ūkis“
* „Lithuanian Business Review“, vyr. redaktorė Birutė Norvaišienė
* „Tavo namai“, vyr. redaktorė Auksė Šiaudžionytė
* „Žemės ūkio katalogas“, „Tavo namo projektas“, „Tavo valda“, „Tavo interjeras“, projektų vadovas Vytautas Kandrotas

## Šaltiniai
Triskiautė magnolija

**Triskiautė magnolija** (*Magnolia tripetala*) – magnolijinių (*Magnoliaceae*) šeimai priklausanti lapus metančių krūmų ar nedidelių medžių rūšis. Paplitusi pietryčių JAV, Apalačų kalnuose.

Medis užauga iki 15 m aukščio. Lapai dideli, vešlūs, 30-50 cm ilgio. Rudenį pagelsta ir nukrenta. Žiedai 15-25 cm skersmens, su 6-9 kremiškai baltais žiedlapiais. Vėliau sudaro 10 cm ilgio raudoną vaisių su raudonomis sėklomis.

Triskiautė magnolija populiarus dekoratyvinis augalas.


Image:Magnolia tripetala JPG1b.jpg|Žiedas
Image:Magnolia tripetala 04.jpg|Vaisius
Jonas Vitkauskas

**Jonas Vitkauskas** (g. 1971 m. birželio 28 d. Kaune) – Lietuvos leidėjas, žurnalistas ir redaktorius.

## Biografija

Mama – mokytoja. Tėvas – inžinierius.
1989 m. baigė Kauno „Saulės“ vidurinę mokyklą, 1993 m. VDU Ekonomikos ir vadybos fakultete baigė verslo administravimo specialybę. 1990–1993 m. tautinės lietuvių studentų korporacijos „Neo-Lithuania“ valdybos pirmininkas. 1990–1996 m. VDU studentų laikraščių „Studentų dienos“, „Penktas aukštas“, „Savas“, žurnalo „Akademikas“ vyriausiasis redaktorius. 1993–2001 m. leidinio „Kas yra kas Lietuvoje“ vyriausiasis redaktorius. 1995–1999 m. korporacijos „Neo-Lithuania“ Filisterių sąjungos valdybos, Lietuvos tautininkų sąjungos valdybos narys. VšĮ Šilainių bendruomenės centro steigėjas. 1997–1998 m. ALF Kauno centro patarėjų tarybos narys. 2002–2003 m. Lietuvos prekybos, pramonės ir amatų rūmų asociacijos atstovas Ukrainai.

Lietuvių tautininkų sąjungos kandidatas į Lietuvos Respublikos Seimo narius Šilainių rinkimų apygardoje Nr. 11.

Žmona Agnė (g. 1977 m.), dukros Austėja (g. 1992 m.), Gabrielė (g. 1995 m.), Gytė (g. 2007 m.) ir Julija (g. 2010 m.).

Moka anglų, rusų, lenkų kalbas.

## Šaltiniai
Jovaras

**Jovaru** šnekamojoje arba senesnių raštų kalboje vadinama keletas plačialapių medžių:

* Juodoji tuopa;
* Platanalapis klevas;
* Paprastasis skroblas;
* Gudobelė;
* Platanas.

## Kitos reikšmės
* Jonas Krikščiūnas-Jovaras – poetas, knygnešys;
* Jovaras Mažeikiai – Mažeikių vyrų futbolo klubas;
* Jovaras – kaimas Baltarusijoje, Zietelos rajone.

## Šaltiniai
Sergio Batista

**Serchijas Danielis Batista** (*Sergio Daniel Batista*; g. 1962 m. lapkričio 9 d.) – buvęs Argentinos futbolininkas, atraminis saugas. baigęs profesionaulaus futbolininko karjerą ėmėsi futbolo trenerio veiklos.

## Karjera
1981 m. karjerą pradėjo „Argentinos Juniors“ klube. Su juo du kart laimėjo šalies čempionatą bei „Libertadores“ taurę. Vėliau porą sezonų žaidė „River Plate“ klube, po to grįžo į „Argentinos Juniors“. Karjeros pabaigoje rungtyniavo Japonijoje bei silpnesniuose Argentinos klubuose. Batista 5 metus rungtyniavo Argentinos rinktinėje, su kuria laimėjo pasaulio čempionato auksą bei sidabrą.

Baigęs futbolininko karjerą, Batista pradėjo treniruoti Urugvajaus klubą „Bella Vista“. Vėliau dirbo su įvairiais Argentinos klubais. 2007 m. paskirtas Argentinos U-20 rinktinės treneriu, o su olimpine rinktine laimėjo auksą 2008 m. Pekino olimpinėse žaidynėse. 2010 m. Diego Maradonai pasitraukus iš Argentinos nacionalinės rinktinės trenerio pareigų, Batista paskirtas laikinuoju treneriu. Netrukus jis tapo oficialiu rinktinės treneriu. Debiutinėse varžybose jo treniruojama Argentinos rinktinė nugalėjo brazilus. Po prasto pasirodymo 2011 m. Copa América čempionate (namuose vykusiame čempionate pasiektas tik ketvirtfinalis) treneris buvo atleistas.

## Laimėjimai

### Žaidėjo karjera
;Argentinos Juniors
* Primera División de Argentina (2): 1984 Metropolitano, 1985 Nacional
* Copa Libertadores (1): 1985 m.
;River Plate
* Primera División de Argentina (1): 1989–90 m.
;Argentina
* Pasaulio futbolo čempionatas (1): 1986 m.

### Trenerio karjera

;Argentina U-23
* Vasaros olimpinių žaidynių auksas (1): 2008 m.

## Dalyvavimas čempionatuose

|}

## Išnašos

## Nuorodos
*
Elektrėnų pradinė mokykla

**Elektrėnų pradinė mokykla** – dieninė, savarankiško mokymosi bendrojo lavinimo mokykla Elektrėnuose, Taikos g. 15, vykdanti pradinio ugdymo programas lietuvių kalba. Įstaigos kodas 190675315. Steigėjas Elektrėnų savivaldybės taryba.

* Mokyklos filialas Elektrėnų pradinės mokyklos Gilučių skyrius

## Istorija

1991 m. įkurta lopšelio-darželio patalpose Elektrėnų 3-iosios vidurinės mokyklos pagrindu.

## Direktoriai
* Elvyra Bandzevičienė
* Virginija Stanislovaitienė

## Šaltiniai

## Nuorodos
* Mokyklos svetainė
Kaliforninė klumpaitė

**Kaliforninė klumpaitė** (*Cypripedium californicum*) – gegužraibinių (*Orchidaceae*) šeimos augalų rūšis, paplitusi vakarų JAV. Auga nedidelėse teritorijose pietvakarių Oregone ir šiaurės Kalifornijoje. Auga atviruose spygliuočių miškuose tekančių upokšnių pakrantėse.

Žydi gausiai, iki 21 žiedo vienu metu. Augalas išauga virš 1 m aukščio, turi pražangiai išsidėsčiusius, giliai gyslotus lapus be lapkočių.
Mokslų kandidatas

**Mokslų kandidatas** () – pirmojo lygmens mokslinis-kvalifikacinis laipsnis, pirmas iš dviejų laipsnių baigus aukštojo mokslo studijas (aspirantūrą). Kitas laipsnis po mokslų kandidato – mokslų daktaras. Mokslų kandidato laipsnis 1934–1991 m. buvo teikiamas TSRS, nuo 1991 m. jis yra Rusijos ir kai kurių NVS valstybių mokslinis laipsnis. Lietuvoje mokslų kandidato laipsniai buvo teikiami 1947–1991 m. (pirmoji mokslų kandidato disertacija Lietuvoje apginta 1948 m.). Pakeistas mokslų daktaro laipsniu.

Rusijoje šis laipsnis yra viena iš pakankamų sąlygų dalyvauti docento pareigybės konkurse.

## Šaltiniai

## Šaltiniai
* Reglamentavimas Rusijoje 
* Santrumpos 
* «Наука и Науки» RMA, 2007, том 77, М 12, с. 1139–1143
Dryžuotoji echmėja

**Dryžuotoji echmėja** (*Aechmea fasciata*) – bromelijinių (*Bromeliaceae*) šeimos augalas, kilęs iš Brazilijos (daugiausia Bahijos valstijos).

Epifitas, auga ant medžių, kaktusų, uolų ir kt. Lapai dideli, tvirti, įgaubti, todėl neretai sudaro telkinius uodams ir kitims vabzdžiams veistis. Žiedas didelis, rausvas, sudaro varpą.

Dažnai auginama kaip kambarinė gėlė.
Legal 500

**Legal 500** – nuo 1987 m. leidžiamas specializuotas teisės žinynas, apžvelgiantis teisės paslaugas daugiau kaip 100 šalių. Skelbia advokatų kontorų, teisės ekspertų reitingus (įskaitant ir Lietuvos), įvertinimus įvairiose verslo teisės (pvz., bankininkystės ir finansų, įsigijimų ir susiliejimų sandorių teisės, ES teisės ir konkurencijos teisės, intelektinės nuosavybės ir kitose teisės srityse.

## Redakcija
* **Legal 500** – tyrimų koordinatorė Laura Brown
* **The Legal 500 Series** – leidybos direktorius David Burgess
* **The UK Legal 500** – redaktorius David Kelly.

## Nuorodos
* Oficiali „Legal 500“ tinklavietė
McDermott, Will & Emery

**McDermott Will & Emery** L.L.P. - tarptautinė advokatų kontora, viena iš 10 didžiausių teisės firmų (*[[law firm]]*) JAV bei iš 20 visame pasaulyje. Būstinė - Čikagoje (Ilinojus). Įkurta 1934 m. Steigėjai Edward H. McDermott ir William M. Emery. Apie 2 300 darbuotojų (per 1 000 advokatų). 15 biurų JAV ir Europoje. 

## Lietuva
1991 m. Lietuvoje pradėjo veikti JAV teisės firmos „McDermott, Will & Emery“ Vilniaus biuras. 

Nuo 1992 m. iki 1999 m. JAV teisės firmos „McDermott, Will & Emery“ Vilniaus biuro vadovavo advokatė Eugenija Sutkienė. 

1994-2001 m. Vilniaus biuro teisininkas buvo Jonas Pilkauskas (vėliau - vienas iš advokatų kontoros „Sutkienė, Pilkauskas ir partneriai“ vadovų, partneris).

Nuo 1997 m. Vilniaus biuro advokatas buvo Jonas Masiokas (nuo 2003 m. liepos 1 d. - advokatų kontoros „Bernotas ir Dominas Glimstedt“ partneris).

2004 m. „Sutkienė, Pilkauskas ir partneriai“ ir Baltijos šalių kontorų teisininkai pradėjo bendradarbiauti, siekdami vieningos kontoros statuso ir pavadinimo kartu su partneriais Estijoje ir Latvijoje, kūrė bendrą verslo teisės kontorų aljansą.

2008 m. rugsėjo mėn. „Sutkienė, Pilkauskas ir partneriai“ drauge su vienomis iš pirmaujančių latvių ir estų advokatų kontorų - Grunte & Cers (Latvija) ir Tark & Co (Estija) - susijungė į trijų kontorų tinklą „TLS Alliance“. 2008 m. „TLS Alliance“ strateginiu partneriu Baltarusijoje tapo advokatų kontora „Vlasova Mikhel & Partners“.

2010 m. rugsėjo mėn. „Sutkienė, Pilkauskas ir partneriai“ kartu su Estijos „Tark & Co“ bei Latvijos advokatų kontora „Grunte & Cers” baigė sujungimo procesą ir veiklą nuo šiol vykdo vieningos kontoros „Tark Grunte Sutkiene” vardu.

## Šaltiniai


## Nuorodos
* „McDermott Will & Emery“ tinklavietė
Vitalij Polianskij

**Vitalij Polianskij** (ukr. *Полянський Віталій Володимирович*) (g. 1988 m. lapkričio 30 d.) – Ukrainos futbolo žaidėjas, gynėjo. 

## Karjera
Ukrainoje, Dnipro mieste gimęs žaidėjas pradėjo sportuoti gimtojo miesto futbolo mokykloje.
### FK Stal
Profesionalo kelią pradėjo „Stal“ klube, kuriam priklausė 2006–2007 m. sezone, tačiau pagrindinės ekipos sudėtyje nesužaidė nei vienerių oficialių rungtynių. 
### SK Olkom
2007–2008 m. sezoną praleido SC Olkom ekipoje. 
### JK Vaprus
O 2008 m. persikėlė į Estiją ir atstovavo JK Pärnu Vaprus.
### FK Volynė
2009 m. sugrįžo į Ukrainą ir priklausė FK Volinʹ Lucʹk.
### FK Feniks-Iljičovec
2010 m. rungtyniavo Kryme. Atstovavo Kalininės (Kalinino) „Fenikso-Ilijčoveco“ klubui ().
### FK Mažeikiai
2011 m. sausio 16 d. pasirašė sutartį su „Mažeikių“ klubu. A lygoje sužaidė dvidešimt šešerias rungtynes.
### FK Olimpikas ir Slavutič
Grįžo į Ukrainą ir rungtyniavo Donecko „Olimpike“ bei Čerkasų „Slavutič“ klubuose.
### FC Džiugas
2015 m. persikėlė į Lietuvą ir atstovavo „Džiugo“ klubui, kuris tuo metu rungtyniavo Pirmoje lygoje. Per dvidešimt vienerias rungtynes pelnė šešis įvarčius Pirmoje lygoje.
### FK RFS
2016 m. pradžioje perėjo į FK RFS (Latvija), bet šiame klube įsitvirtinti nepavyko. Sužaidė vos trejas rungtynes.
### FK Utenos Utenis
2016 m. vasarą pasirašė sutartį su U. Uteniu. A lygoje sužaidė penkiolika rungtynių ir pasižymėjo pelnydamas du įvarčius.
### FC Džiugas
2017 m. pradžioje persikėlė į Telšius. Vėl žaidė „Džiugo“ klube. Atstovavo žemaičiams du sezonus, per kuriuos Pirmoje lygoje sužaidė penkiasdešimt vienerias rungtynes, pasižymėjo pelnydamas šešis įvarčius. Rungtyniavo ir LFF taurės turnyruose.
### FK Metalurh
2019 m. pirmoje pusėje priklausė Zaporožės „Metalurh“, tačiau pagrindinėje ekipoje oficialių rungtynių nesužaidė.
### FSK Bukovina
2019 m. vasarą persikėlė į Černivcius ir atstovavo „Bukovinos“ klubui.
### FK Nikopol-NPHU
2020–2021 m. sezone priklausė „Nikopolio“ klubui.
### FK Trostianec
Nuo 2021 m. vasaros rungtyniavo „Trostianeco“ klube, o 2022 m. vasario mėn. į Ukrainą įsiveržė Rusijos karinės pajėgos, dėl Trostianeco miesto vyko mūšiai tarp Ukrainos ir Rusijos.

## Išnašos

## Nuorodos
* Transfermarkt
Nesšė

**Nesšė** () – miestas pietryčių Švedijoje, Jonšiopingo lene; Nesšės savivaldybės centras. Miestas yra svarbus šalies geležinkelių mazgas.

## Gyventojai
2005 metais mieste gyveno 16 463 žmonės.

## Istorija
Miesto teisės Nesšei buvo suteiktos 1914 m.

## Šaltiniai

## Nuorodos
* Officialus savivaldybės tinklalapis
Nibru

**Nibru** () – miestas pietryčių Švedijoje, Kalmaro provincijoje. Nibru yra nedidelis pramoninis miestas. Žodis *Nybro* išvertus iš švedų kalbos reikštų „naujas tiltas“.

Nibru su Klaipėda Baltijos jūros dugnu sieja tarptautinės elektros jungties 450 km ilgio „NordBalt“ kabelis.

## Gyventojai
2005 metais mieste gyveno 12 598 žmonės.

## Istorija
Miesto teisės Nibrui buvo suteiktos 1932 m.

## Šaltiniai

## Nuorodos
* Officialus savivaldybės tinklalapis
Nineshamnas

**Nineshamnas** – miestas pietryčių Švedijoje, istorinėje Siodermanlando provincijoje. Jis yra 58 km į pietus nuo Stokholmo, Baltijos jūros pakrantėje.

## Istorija
Miesto teisės Nineshamnui buvo suteiktos 1946 m.

## Sportas
1912 m. mieste vyko buriavimo regata 1912 m. vasaros olimpinėse žaidynėse.

## Šaltiniai

## Nuorodos
* Officialus savivaldybės tinklalapis
Argentininė kortaderija

**Argentininė kortaderija** (*Cortaderia selloana*), dar vadinama **pampų žole** – miglinių (*Poaceae*) šeimos žolinių augalų rūšis, kilusi iš Pietų Amerikos (pampų ir Patagonijos).

Auga greta tankiais sąžalynais; aukštis iki 3-4 m. Lapai visžaliai, siauri ir ilgi (ilgis 1-2 m, plotis iki 1 cm) su labai aštriais, greitai sužaloti galinčiais kraštais. Žiedai susitelkę į tankią baltą šluotelę, kurios ilgis 20-40 cm. Ji būna įsitvrtinusi 2-3 m ilgio stiebo gale.

Argentininė kortaderija greitai plinta, nereikli klimatinėms sąlygoms, sunkiai išnaikinama. Dažnai auginama kaip dekoratyvinis augalas.


Image:P1130486 Cortaderia selloana Pumila.JPG|Žiedynai (dekoratyvinė veislė)
Image:Aviles-plumeros.jpg|Invazija šiaurės Ispanijoje
Image:Pampas Grass in Jindai Botanical Garden -Japan.jpg|Argentininės kortaderijos botanikos sode Japonijoje
Sinchroninis plaukimas

**Sinchroninis plaukimas** arba **dailusis plaukimas** – vandens sportas, kuriame suderintas plaukimo, gimnastikos ir šokio elementai. Grupė plaukikų arba vienas sportininkas vandenyje turi sinchroniškai atlikti specialias figūras, už kurių sudėtingumą vėliau jis yra vertinamas komisijos. Nuo 1984 m. sinchroninis plaukimas įtrauktas į vasaros olimpines žaidynes. Nuo 2015 m. pasaulio čempionato sinchroninio plaukimo oficialiuose varžybose dalyvauja ir vyrai.

Lietuvoje sinchroninis plaukimas kultivuojamas Šiauliuose, Klaipėdoje, Kaune ir Vilniuje.

## Išnašos
Vadymas Antipovas

**Vadymas Antipovas** (Вадим Петрович Антіпов), (g. 1988 m. rugsėjo 11 d.) – Ukrainos futbolo žaidėjas, žaidžiantis saugo pozicijoje. 

## Karjera
Profesionalo karjerą pradėjo 2006 m. Černigovo „Desna" klube, tuo metu žaidusiame Ukrainos I lygoje. 

2008 m. persikėlė į Ukrainos aukščiausioje lygoje žaidusio Ochtyrkos „Naftovik“ gretas. 2009 m. „Naftovik“ klubui iškrito iš aukščiausios lygos.

Vėliau rungtyniavo Kalinino „Feniks-Iljičivec“ ir Kirovohrado „Zirka“ klubuose. 

2010 m. persikėlė į Čekiją, kur žaidė Prahos „Dukla“ klube. 

2011 m. sausio 20 d. pasirašė sutartį su „Mažeikių“ klubu.

2015 m. vasarą perėjo į „Enerhijos“ klubą iš Naujosios Kachovkos.

## Rinktinės
Kitados atstovavo Ukrainos jaunimo iki 21 m. futbolo rinktinei, kurioje žaidė 3 draugiškas rungtynes, prieš Portugalijos ir Olandijos jaunimo rinktines , bei Kijevo „Arsenal“ klubą. 

Rungtynėse prieš Kijevo „Arsenal“, V. Antipovas pelnė pirmą savo įvartį nacionalinės jaunimo komandos gretose.

## Išnašos

## Nuorodos
* Transfermarkt
Milašauskas

**Milašauskas** − lietuviška vyriškos giminės pavardė.

Šios pavardės moteriškosios giminės formos yra: Milašauskienė (ištekėjusi moteris) ir Milašauskaitė (mergautinė pavardė).

Pavardę turi šie garsesni asmenys:

* Aleksas Milašauskas, Šiaulių rajono politikas 
*Artūras Milašauskas, pedagogas, Raseinių pagrindinė mokyklos direktorius  
*Leonidas Milašauskas, kino aktorius
*Tomas Milašauskas, advokatas
Giedrius Stasevičius

**Giedrius Stasevičius** (g. ~ 1960 m. Lietuvoje) – teisininkas, advokatas, verslo teisės advokatų kontoros „LAWIN Lideika, Petrauskas, Valiūnas ir partneriai" partneris (vienas iš vadovų), iki 2008 m. Finansų ir mokesčių praktikos grupės vadovas, Lietuvos advokatų savivaldos veikėjas.

## Biografija
1982 m. Vilniaus universiteto (VU) Teisės fakultete baigė teisę, įgijo teisininko kvalifikaciją. 1993–1994 m. baigė podiplomines teisės studijas Hiustono universiteto (JAV) Teisės fakultete, teisės magistras (LL.M.). 1994 m. stažavosi advokatų kontoroje „Jenkens & Gilchrist“ Hiustone (JAV). Pagal profesinių mainų programą atliko praktiką advokatų kontoroje „McRoberts“ Glazge, Škotijoje (1996 m.).

Nuo 1995 m. „Lideika, Petrauskas, Valiūnas ir partneriai" teisininkas. Nuo 1997 m. balandžio mėn. 24 d. advokatų kontoros „Lideika, Petrauskas, Valiūnas ir partneriai LAWIN“ advokatas, nuo 1998 m. partneris. Iki 2008 m. Finansų ir mokesčių praktikos grupės vadovas.

Praktikos sritys: bankų ir finansinės veiklos reguliavimas; finansavimo sandoriai; investicinės paslaugos ir kapitalo rinkos; draudimas ir perdraudimas; restruktūrizavimas ir bankrotas; ginčai; viešojo ir privataus kapitalo partnerystė.

Lietuvos advokatų tarybos narys (nuo ~2002 m. iki 2008 m. balandžio 18 d.), asociacijos „American Chamber of Commerce“ Lietuvoje valdybos narys, Vilniaus komercinio arbitražo teismo arbitras.

Įstatymų dėl vertybinių popierių rengimo grupės narys (1992–1993 m.), 2002-2003 m. darbo grupės koncesijų teisės srityje narys. Europos Komisijos „Teisinio tikrumo“ grupės, įsteigtos kliringo ir atsiskaitymų Europos Sąjungoje klausimams spręsti, narys (2005 m.).

Moka anglų, rusų kalbas.

## Publikacijos
Autorius ir bendraautoris:
* „Global Securitisation and Structured Finance“, Globe White Page (2003, 2004 m.)
* „Getting the Deal trough/Securities Finance“, Law Business Research (2004 m.)
* „Laying the Foundation Stone: Lithuania's new Concessions Laws“, „Infrastructure Journal“ (2003 m.)
* „The European Restructuring and Insolvency Guide“, Globe White Page su *[[Deutsche Bank]], [[Linklaters]]* (2002–2003 m.)
* World Bank studija „Apartment Ownership and Mortgage in Lithuania“ (2002 m.)
* „Contract enforcement in Lithuania“, „Law in transition“ (2001 m.)
* „Doing Business in Lithuania“, Vilnius, Lideika, Petrauskas, Valiūnas ir partneriai LAWIN, Lietuvos laisvosios rinkos institutas, Lietuvos ekonominės plėtros agentūra, Vilniaus miesto savivaldybė (atnaujinama kasmet).

## Šaltiniai
Ramūnas Petravičius

**Ramūnas Petravičius** (g. 1975 m. Lietuvoje) – teisininkas, advokatas, verslo teisės advokatų kontoros „Ellex Valiunas“ partneris.

## Biografija
1998 m. Vilniaus universiteto Teisės fakultete baigė teisę, įgijo teisininko kvalifikaciją. Tarptautinės prekybos ir verslo teisės, įskaitant Europos Sąjungos teisę, Pasaulio prekybos organizacijos ir Tarptautinio komercinio arbitražo teisės studijos „Asser College Europe“, „T.M.C. Asser Instituut“ Hagoje, Nyderlanduose (1999 m.). Baltic Management Institute EMBA programa vadovams (2006-2008 m.), vykdoma kartu su *[[HEC School of Management]]* (Paryžius, Prancūzija), CBS (Kopenhagos verslo mokykla), NHH (Norvegijos ekonomikos ir verslo administravimo mokykla), UCL (Belgijos Louvain Katalikiškojo universiteto vadybos mokykla) ir VDU.

1999–2004 m. VU Teisės fakulteto dėstytojas. Nuo 1996 m. advokatų kontoros „Lideika, Petrauskas, Valiūnas ir partneriai“ teisininkas, nuo 2008 m. partneris.

Nuo 2004 m. Vilniaus komercinio arbitražo teismo arbitras. Investuotojų forumo darbo santykių grupės pirmininkas nuo 2005 m.

Lietuvos naujojo Civilinio kodekso komentaro rengimo grupės narys (2000 m.).

Praktikos sritys: darbas (darbo teisė); įmonių susiliejimai ir įsigijimai; energetika; įmonių restruktūrizavimas ir bankrotas; socialinė apsauga.

Moka anglų, rusų kalbas.

## Publikacijos
* Darbo teisės žinynas. „Verslo žinios“ (2003–2008 m., atnaujinama periodiškai)
* Darbo teisė. Vilnius, leidykla „Justitia“ (1999 m.)
* *Doing Business in Lithuania*. Vilnius, Lideika, Petrauskas, Valiūnas ir partneriai LAWIN, Lietuvos laisvosios rinkos institutas, Lietuvos ekonominės plėtros agentūra, Vilniaus miesto savivaldybė (atnaujinama kasmet)
* *Labour and Employment Law in the New EU Member and Candidate States* (2007).

## Šaltiniai
Tadas Klimas

**Tadas Klimas** (g. Filadelfijoje, Pensilvanija (JAV)) – teisininkas, advokatas, teisėtyrininkas, teisės pedagogas.

## Biografija
DePaul universiteto Teisės mokykloje įgijo teisės daktaro laipsnį.

LR advokatūros narys. Anksčiau – ir JAV valstijų (Niujorko, Ohajo, ir Ilinojaus) advokatūros narys.

Daugelio Lietuvos įstatymų projektų rengėjas.

Gyvena ir dirba Kaune.

## Apdovanojimai

* Ordinas Už nuopelnus Lietuvai.

## Bibliografija

* Lyginamoji sutarčių teisė // Comparative Contract Law: A Transystemic Approach with an Emphasis on the Continental Law. Carolina Academic Press, 2006.

## Šaltiniai

## Nuorodos
*
Gediminas Rečiūnas

**Gediminas Rečiūnas** (g. 1974 m. Lietuvoje) – teisininkas, advokatas, verslo teisės advokatų kontoros „LAWIN Lideika, Petrauskas, Valiūnas ir partneriai" partneris (vienas iš vadovų), Finansų ir mokesčių praktikos grupės vadovas, buvęs „Sampo banko“ valdybos narys.

## Biografija
1997 m. Vilniaus universiteto Teisės fakultete baigė teisę, įgijo teisininko kvalifikaciją. 1993 m. studijavo Örebro universitete Švedijoje; 2000 m. Baigė kvalifikacijos kėlimo kursus Europos pinigų sistemos teisiniais klausimais Ketvirtojoje projektų finansavimo teisės mokykloje (Londonas, Jungtinė Karalystė), 2003 m. Finansavimo Europos Sąjungoje kursus Europos viešųjų reikalų centre (Briuselis, Belgija).

1995–1997 m. Pasaulio kredito unijų tarybos teisininkas. 1998–1999 m. JAV konsultacinės įmonės „The Pragma Corporation“, vykdžiusios Lietuvos kapitalo rinkos vystymo projektą, teisininkas. 2000–2001 m. Sampo banko (buv. Lietuvos plėtros bankas) Juridinio skyriaus viršininkas ir valdybos narys.
Nuo 2001 m. gruodžio 19 d. iki 2004 m. birželio 10 d. Advokatų kontoros „LAWIN Lideika, Petrauskas, Valiūnas ir partneriai" advokato padėjėjas, nuo 2004 m. rugpjūčio 27 d. advokatas, nuo 2008 m. Finansų ir mokesčių praktikos grupės vadovas, nuo 2009 m. advokatų kontoros partneris.

Praktikos sritys: bankų ir finansinės veiklos reguliavimas; finansavimo sandoriai; investicinės paslaugos ir kapitalo rinkos; draudimas ir perdraudimas; restruktūrizavimas ir bankrotas; ginčai; aviacija.

Moka anglų, rusų kalbas.

## Publikacijos
* „Global Securitisation and Structured Finance“, Globe White Page, (2003, 2004 m.)
* „Global Financial Services Regulators“, Richmond Law and Tax Ltd. (2004 m.)
* Security over Receivables in Lithuania“, Banking Law, International Bar Association (2006 m.)
* „Doing Business in Lithuania“, Vilnius, Lideika, Petrauskas, Valiūnas ir partneriai LAWIN, Lietuvos laisvosios rinkos institutas, Lietuvos ekonominės plėtros agentūra, Vilniaus miesto savivaldybė (atnaujinama kasmet); bendraautoris.

## Šaltiniai
Bialorogiai

**Bialorogiai** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Kaimas yra apie 6 km į pietryčius nuo Jeleniavo, apie 10 km į šiaurę nuo Suvalkų ir 118 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Mindaugas Kiškis

**Mindaugas Kiškis** (g. 1975 m. rugpjūčio 29 d. Vilniuje) – teisininkas, advokatas, verslo teisės advokatų kontoros vadovas, teisėtyrininkas.

## Veikla
M. Kiškis prisidėjo kuriant ir tobulinant teisės aktus šiose srityse: autorių teisių ir gretutinių teisių, patentų, visuomenės informavimo, asmens duomenų teisinės apsaugos, biobankų ir kt. Daugiau nei 30 M. Kiškio parengtų mokslinių straipsnių publikuota Lietuvos ir užsienio leidiniuose.

## Išnašos
Marius Juonys

**Marius Juonys** (g. 1976 m. Lietuvoje) – teisininkas, advokatas, verslo teisės advokatų kontoros „LAWIN Lideika, Petrauskas, Valiūnas ir partneriai" asocijuotasis partneris, Vilniaus universiteto (VU) lektorius.

## Biografija
2000 m. Vilniaus universiteto Teisės fakultete baigė teisę, įgijo teisininko kvalifikaciją. 2001 m. baigtos Tarptautinės ir Europos Sąjungos teisės studijos Rygos teisės magistrantūros mokykloje (), teisės magistras (LL.M.). 2002 m. vasaros mokykla Europos teisės akademijoje (Tryre, Vokietija). Europos Bendrijos konkurencijos teisės nuotolinės studijos, organizuojamos Karališkojo koledžo Londone Teisės mokyklos Europos teisės centro (2005–2006 m.), EB Konkurencijos teisės pomagistrinių studijų diplomas. 2008 m. stažavosi *Lex Mundi Institute Foundation Management* programoje (Monterėjus, Kalifornija, JAV); 2009 m. Balijo vadybos institute (BMI) baigė podiplominius kursus *Shanghai Management Explorer* (Šanchajus, Kinija). 2010 m. BMI International Executive Master of Business Administration (EMBA).

Nuo 1998 m. Advokatų kontoros „Lideika, Petrauskas, Valiūnas ir partneriai LAWIN“ teisininkas; advokato padėjėjas (nuo 2001 m. liepos 5 d. iki 2003 m. gruodžio mėn. 20 d.), advokatas (nuo 2003 m. gruodžio mėn. 20 d.), nuo 2008 m. asocijuotas partneris. Nuo 2001 m. VU Teisės fakulteto asistentas, Privatinės teisės katedros lektorius. Veda konkurencijos teisės bei prievolių teisės seminarus.

Praktikos sritys: tiekimas, komercinis atstovavimas ir distribucija; konkurencijos teisė; viešieji pirkimai, ryšiai, žiniasklaida ir reklama.

Moka anglų, rusų kalbas.

## Publikacijos
Autorius:
* „Reform of Lithuanian Competition Rules“, „Global Competition Review“, LBRerearch, (2004 m.).

Bendraautoris:
* „Doing Business in Lithuania“, Vilnius, advokatų kontora Lideika, Petrauskas, Valiūnas ir partneriai LAWIN, Lietuvos laisvosios rinkos institutas, Lietuvos vystymo agentūra, Vilniaus miesto savivaldybė, 2003 (taip pat 1998, 1999, 2001, 2002 m. leidimai);
* „Doing Business in Baltics“, „Investing in Lithuania“, „Doing Business with Lithuania“, Londonas, Kogan Page and Contributors, 2003;
* „Bendrovių valdymas“, Vilnius, advokatų kontora Lideika, Petrauskas, Valiūnas ir partneriai LAWIN, dienraštis „Verslo žinios“ (atnaujinamas kasmet);
* Getting the Deal Through: Modernisation in Europe 2008, Londonas, Law Business Research;
* Getting the Deal Through: Merger Control, Londonas, Law Business Research (atnaujinamas kasmet);
* International Public Procurement, Zalcburgas, Austrija, Center for International Legal Studies (atnaujinamas periodiškai).

## Šaltiniai
Burgienė

**Burgienė** – lietuviška ištekėjusios moters pavardė.

## Žymesnės asmenybės

*Sigita Burgienė (g. 1963 m.), Akmenės politinė veikėja
*Dovilė Burgienė (g. 1977 m.), verslo teisės advokatė
Rečiūnas

**Rečiūnas** − lietuviška vyriškos giminės pavardė.

Šios pavardės moteriškosios giminės formos yra: Rečiūnienė (ištekėjusi moteris) ir Rečiūnaitė (mergautinė pavardė).

Pavardę turi šie garsesni asmenys:

*Eugenijus Rečiūnas, vadybininkas
*Gediminas Rečiūnas (g. 1974 m.), verslo teisės advokatas, „LAWIN“ partneris
Čajevščizna

**Čajevščizna** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Šalia kaimo yra Kopanės, Eglinio ir Šiurpilio ežerai.

## Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975–1998 m. priklausė Suvalkų vaivadijai.
Europos teisės akademija

**Europos teisės akademija** (, , **ERA**) – kvalifikacijos kėlimo bei stažavimosi įstaiga Tryre (Reino kraštas-Pfalcas, pietvakarių Vokietija).

Europos teisės akademija yra teisės mokymo centras bei forumas, skirtas visos Europos teisininkams. Jis veikia kaip jungiamoji grandis tarp sprendimus Europoje priimančių centrų, išsidėsčiusių Briuselyje, Liuksemburge ir Strasbūre, bei Europos teisę praktikuojančių teisininkų. Europos teisės akademija [ERA] organizuoja konferencijas, seminarus, mokslinius vizitus, kalbų kursus, teisinio mokymo projektus, leidybinę veiklą.

## Istorija
Europos teisės akademija, kaip viešoji įstaiga, buvo įkurta Europos Parlamento iniciatyva 1992 m.

Sritis – ES teisė, EŽTT teisė (žmogaus teisės), ESTT praktika. Rengia kursus, vasaros mokyklas, ekskursijas. Mokymosi kalbos – anglų, prancūzų, vokiečių (kursai verčiami paraleliai žodžiu).

## Stipendijos
Kursams finansuoti teikiamos Peter Caesar vardo stipendijos. Pretendentai – ES šalių valstybės tarnautojai, teisininkai ir kt. http://www.era.int/cgi-bin/cms?_SID=8b6d2771c534f97745fdfbfdd30bbeaa2015a69d00096333164673&_sprache=en&_bereich=artikel&_aktion=detail&_persistant_variant=/Our%20programme/Scholarships/About%20the%20scholarship%20programme&_template_variant3=About%20the%20scholarship%20programme&idartikel=121310

## Nuorodos
* Europos teisės akademija (anglų, vokiečių, prancūzų, italų k.)
2011 m. Sendajaus žemės drebėjimas ir cunamis

**2011 m. Sendajaus žemės drebėjimas ir cunamis** () – 9 balų stiprumo žemės drebėjimas ir jį sekęs cunamis, įvykęs 2011 m. kovo 11 d. 14 val. 46 min. vietos laiku Japonijoje, rytinėje Tohoku regiono pakrantėje, 130 km į rytus nuo Sendai miesto, 24,2 km gylyje. Tai stipriausias žemės drebėjimas Japonijos istorijoje ir 5 pagal stiprumą Žemėje nuo mokslinio fiksavimo pradžios.

Žemės drebėjimą lydėjo 12 pakartotinių smūgių. Japonijos rytų pakrantės miestuose trūkinėjo pastatai, užsidegė Ičiharos naftos perdirbimo gamykla, sustojo 4 atominės elektrinės, kilo gaisrai Tokijuje, buvo nutrauktas traukinių eismas. Kovo 12 d. nepavykus sutaisyti po stichinių nelaimių sugedusios Fukušimos atominės elektrinės pirmojo reaktoriaus aušinimo sistemos, elektrinėje įvyko sprogimas, buvo evakuoti 20 km spinduliu aplink gyvenantys žmonės (iš viso apie 170 000) Kovo 14 dieną 11 val. vietos laiku dėl tos pačios priežasties sprogo ir trečiasis, o kovo 15 d. anksti ryte ir antrasis elektrinės reaktorius. Sprogimai sugriovė dalį pastato ir nors iš pradžių manyta, kad reaktorių apsauginėms talpoms nepakenkta, vėliau antrajame reaktoriuje buvo rasti įskilimai, pro kuriuos į vandenyną teka radioaktyvus vanduo. Aplink elektrinę yra iki pavojingo lygio padidėjęs radiacinis fonas,  padidėjusi radiacija nustatyta ir 330 metrų nuo kranto vandenyne.

Netrukus po žemės drebėjimo kilo 10 m aukščio cunamio banga, užliejusi lygumas Sendajaus apylinkėse bei mažesnės bangos kitose rytinėse Japonijos pakrantėse. Laivai, automobiliai, pastatai, konteineriai ir visa kita cunamio kelyje tapo milžiniška šiukšlių mase. Cunamio pavojus paskelbtas visose Ramiojo vandenyno pakrančių šalyse, tačiau jose jokios žymesnės žalos nepadarė.

Per žemės drebėjimą ir cunamį buvo sugriauta apie 18 000 ir sugadinta apie 130 000 namų, 450 000 žmonių turėjo apsistoti laikinose pastogėse, 4,4 mln. namų ūkių buvo palikti be elektros ir 1,5 mln. be vandens.

Japonijos ministras pirmininkas Naoto Kan kovo 13 dienos kalboje teigė, kad padėtis yra „sunkiausia ir sudėtingiausia krizė Japonijoje per 65 metus po Antrojo Pasaulinio karo“. Tuo tarpu kovo 16 d. imperatorius Akihito savo kalboje per televiziją krizę apibūdino kaip „neregėto masto“ ir vylėsi, jog žmonės, dirbdami kartu, įveiks iškilusias problemas.

Per žemės drebėjimą ir cunamį žuvo arba dingo be žinios apie 24 000 žmonių.  

## Galerija

File:An aerial view of tsunami damage in an area north of Sendai, Japan, taken from a U.S. Navy helicopter.jpg|Šiaurinė Sendajaus dalis po cunamio.
File:Cosmo Oil explosion 2 20110311.jpg|Gaisras Ičiharos naftos perdirbimo gamykloje.
File:201103011tokyo1.jpg|Gaisrai Tokijuje, kilę po žemės drebėjimo.
File:Aerial@sendai.jpg|Daiktai, cunamio išnešti į vandenyną.


## Nuorodos

Lietuvio, kuris Sendajaus žemės drebėjimo metu buvo Tokijuje, pasakojimas ir nuotraukos 

## Išnašos